CELEX: 62018TN0433
Language: el
Date: 2018-07-13 00:00:00
Title: Υπόθεση T-433/18: Προσφυγή-αγωγή της 13ης Ιουλίου 2018 — Bax κατά ΕΚΤ

17.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/52
            
         
      Προσφυγή-αγωγή της 13ης Ιουλίου 2018 — Bax κατά ΕΚΤ
      (Υπόθεση T-433/18)
      (2018/C 328/71)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: Annemieke Bax (Φρανκφούρτη, Γερμανία) (εκπρόσωποι: L. Levi και A. Champetier, δικηγόροι)
      
         Καθής-εναγομένη: Ευρωπαϊκή Κεντρική Τράπεζα (ΕΚΤ)
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την από 14 Δεκεμβρίου 2017 απόφαση της Εκτελεστικής Επιτροπής της ΕΚΤ, με την οποία απορρίφθηκε η αίτηση συμμετοχής της προσφεύγουσας-ενάγουσας στο πρόγραμμα επαγγελματικής μετάβασης το οποίο τέθηκε σε εφαρμογή από την ΕΚΤ·
               
            
                  —
               
               
                  εφόσον συντρέχει λόγος, να ακυρώσει την από 8 Μαΐου 2018 απόφαση της ΕΚΤ με την οποία απορρίφθηκε η ειδική διοικητική προσφυγή της προσφεύγουσας-ενάγουσας·
               
            
                  —
               
               
                  να υποχρεώσει την ΕΚΤ να καταβάλει στην προσφεύγουσα-ενάγουσα χρηματική ικανοποίηση, ύψους 20 000 ευρώ, προς αποκατάσταση της ηθικής της βλάβης·
               
            
                  —
               
               
                  να καταδικάσει την καθής-εναγομένη στα δικαστικά έξοδα.
               
            
         Λόγοι και κύρια επιχειρήματα
      
      Προς στήριξη των αιτημάτων της, η προσφεύγουσα-ενάγουσα προβάλλει πέντε λόγους.
      
                  1.
               
               
                  Με τον πρώτο λόγο προβάλλεται παραβίαση των αρχών της διαφάνειας, της απαγορεύσεως των διακρίσεων και της ασφάλειας δικαίου.
               
            
                  2.
               
               
                  Με τον δεύτερο λόγο προβάλλεται ότι η απόφαση SEC/EB/X/17/398a.rev-1/final [«Γενική μεθοδολογία για την πρακτική εφαρμογή του προγράμματος επαγγελματικής μετάβασης (CTS)»] είναι παράνομη, καθόσον, μεταξύ άλλων, αντιβαίνει στην απόφαση ΕΚΤ/2017/NP 19 της 17ης Μαΐου 2017.
               
            
                  3.
               
               
                  Με τον τρίτο λόγο προβάλλεται ότι η καθής-εναγομένη δεν εκπλήρωσε το καθήκον μέριμνας που υπέχει ως προς την προσφεύγουσα-ενάγουσα.
               
            
                  4.
               
               
                  Με τον τέταρτο λόγο προβάλλεται διάκριση λόγω φύλου, αντίθετη προς την οδηγία 2006/54 (1).
               
            
                  5.
               
               
                  Με τον πέμπτο λόγο προβάλλεται παραβίαση της αρχής της αναλογικότητας λόγω της εφαρμογής δυσανάλογων κριτηρίων επιλεξιμότητας.
               
            
         (1)  Οδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (ΕΕ 2006, L 204, σ. 23).